CELEX: C2006/048/24
Language: lv
Date: 2006-02-25 00:00:00
Title: lieta C-418/05 P: Apelācija, ko  2005. gada 25. novembrī  ierosināja  Centro Provincial de Jóvenes Agricultores de Jaén  ( ASAJA ),  Salvador Contreras Gila ,  José Ramiro López ,  Antonio Ramiro López ,  Cristobal Gallego Martínez ,  Benito García Burgos  un  Antonio Parras Rosa  par Eiropas Kopienu Pirmās instances tiesas (trešā palāta)  2005. gada 8. septembra  rīkojumu apvienotajās lietās T-295/04 — T-297/04  Centro Provincial de Jóvenes Agricultores de Jaén  ( ASAJA ),  Salvador Contreras Gila ,  José Ramiro López ,  Antonio Ramiro López ,  Cristobal Gallego Martínez ,  Benito García Burgos  un  Antonio Parras Rosa  pret Eiropas Savienības Padomi

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/12
            
         Apelācija, ko 2005. gada 25. novembrī ierosināja Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos un Antonio Parras Rosa par Eiropas Kopienu Pirmās instances tiesas (trešā palāta) 2005. gada 8. septembra rīkojumu apvienotajās lietās T-295/04 — T-297/04 Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos un Antonio Parras Rosa pret Eiropas Savienības Padomi
   (lieta C-418/05 P)
   (2006/C 48/24)
   tiesvedības valoda — spāņu
   Eiropas Kopienu Tiesā 2005. gada 25. novembrī izskatīšanai ir iesniegta Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos un Antonio Parras Rosa, ko pārstāv J. F. Vázquez Medina, abogado, apelācijas sūdzība par Eiropas Kopienu Pirmās instances tiesas (trešā palāta) 2005. gada 8. septembra rīkojumu apvienotajās lietās T-295/04 — T-297/04 Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos un Antonio Parras Rosa pret Eiropas Savienības Padomi.
   Apelācijas sūdzības iesniedzēju prasījumi Tiesai ir šādi:
   
               1)
            
            
               pilnībā atcelt Eiropas Kopienu Pirmās instances tiesas 2005. gada 8. septembra rīkojumu sakarā ar Kopienu tiesību — EK līguma 173. panta — pārkāpumu;
            
         
               2)
            
            
               pilnībā apmierināt pirmajā instancē izvirzītos iebildumus par lietas būtību, jo tie ir pamatoti un atbilst Kopienu tiesiskajai kārtībai;
            
         
               3)
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti:
   
               —
            
            
               EK līguma 173. panta pārkāpums
            
         Apelācijas sūdzības iesniedzēji apgalvo, ka tie ir tiesīgi celt prasības atcelt tiesību aktu, jo, pateicoties juridiskai, individuālai situācijai, kas tos skar, tie skaidri un pilnīgi atšķiras no pārējiem olīveļļas ieguvei paredzētu olīvu audzētājiem.
   Tie visi ir 1998. gadā iestādīto olīvkoku īpašnieki, un visi saražoja 0 kg olīvu 1999. saimnieciskajā gadā: tie ir apstākļi, kas tiem raksturīgi un tos nošķir no pārējiem olīvu audzētājiem.